|  |  |
| --- | --- |
| Naziv obveznika:  **Gradski muzej Požega** | Broj RKP-a: 32699 |
| Sjedište obveznika:  Matice hrvatske 1, 34000 Požega | Matični broj: 03662055 |
| Adresa sjedišta obveznika:  Matice hrvatske 1, 34000 Požega | OIB: 46708631522 |
| Razina: 21 | Šifra djelatnosti prema NKD-u: 9102 |

**BILJEŠKE UZ FINANCIJSKE IZVJEŠTAJE**

**za razdoblje od 1. siječnja do 31. prosinca 2024. godine**

Gradski muzej Požega je javna ustanova u kulturi koja obavlja muzejsku djelatnost sukladno Zakonu o ustanovama, Zakonu o muzejima i Statutu Gradskog muzeja Požega.

Muzej je osnovan na temelju Odluke o izdvajanju br. 8/1-1991. od 28.01.1991. godine. Prava i dužnosti osnivača Muzeja obavlja Grad Požega, Trg Sv. Trojstva 1, Požega (u daljnjem tekstu: Osnivač) na temelju rješenja Ministarstva kulture i prosvjete RH, Klasa: 023-03/94-01-102, Ur.broj: 53203-3/1-94-02, od 22. veljače 1994. godine. Muzej ima status pravne osobe – ustanove i upisana je u sudski registar ustanova Trgovačkog suda u Slavonskom Brodu, pod brojem U-1-89 od 22.11.1994. godine, odnosno usklađena je sa Zakonom o ustanovama temeljem rješenja Trgovačkog suda od 17.02.1997. godine, pod brojem Tt-97/81-2, MBS: 050026571.

U Gradskom muzeju Požega ustrojeni su sljedeći odjeli: Odjel za Opće i tehničke poslove, Arheološki odjel, Prirodoslovni odjel, Povijesni odjel, Odjel povijesti umjetnosti, Etnološki odjel, Pedagoški odjel, Dokumentacijsko informacijski odjel i Centar za posjetitelje ''Požeška kuća''.

Djelokrug rada muzeja, nazivi i način organizacije muzejske građe u odjele i zbirke, poslovi i zadaci koji se u njima obavljaju, naziv radnih mjesta i opis poslova, broj potrebnih izvršitelja, koeficijenti složenosti poslova za pojedina radna mjesta, te druga pitanja od značenja za muzejsku djelatnost uređeni su Pravilnikom o unutarnjem ustrojstvu i načinu rada u Gradskog muzeja Požega (KLASA: 030-05/23-01/1, URBROJ: 2177-1-27-02/01-23-2 od 16. listopada 2023. godine).

Gradski muzej Požega na temelju Izvatka iz sudskog registra obavlja djelatnost muzeja i zaštite kulturne baštine, izdavanje publikacija, proizvodnju i prodaju suvenira te kupnju i prodaju robe. Nije u sustavu PDV-a sukladno članku 39. Zakona o PDV-u.

**BILJEŠKE UZ PR-RAS**

1. Šifra 6361 - Tekuće pomoći proračunskim korisnicima iz proračuna koji im nije nadležan – prihod je povećan u odnosu na prethodno razdoblje u skladu s Ugovorima od nadležnog ministarstva za financiranje javnih potreba u kulturi za programsku djelatnost.
2. Šifra 6362 - Kapitalne pomoći proračunskim korisnicima iz proračuna koji im nije nadležan – nisu ostvarene u obračunskom razdoblju jer nisu odobreni programi od strane državnog proračuna.
3. Šifra 6393 – Tekući prijenosi između proračunskih korisnika istog proračuna temeljem prijenosa EU sredstava - odnosi se na prijenos preostalih sredstava za projekt Požeške bolte koji je završen u 2024. godini.
4. Šifra 6526 – Ostali nespomenuti prihodi – prihodi povećani u odnosu na prethodno razdoblje zbog završetka obnove zgrade muzeja i otvaranja stalnog postava te većeg broja posjetitelja.

5. Šifra 6614 – Prihodi od prodaje robe i pruženih usluga – prihodi povećani u odnosu na proteklo razdoblje zbog otvaranja stalnog postava muzeja.

6. Šifra 6631 – Tekuće donacije – prihodi su povećani u odnosu na prethodno razdoblje u skladu s Ugovorima o donacijama od trgovačkih društava namijenjenih za promociju muzeja.

7. Šifra 6632 – Kapitalne donacije – prihodi povećani u odnosu na prethodno razdoblje na temelju Ugovora o donacijama od fizičkih osoba za program restauracije muzejskih predmeta za stalni postav.

8. Šifra 671 – Prihodi iz nadležnog proračuna za financiranje rashoda poslovanja – ovaj prihod

prati rashode koji su isplaćeni iz izvora 1.0. Opći prihodi i primici odnosno izvor Grada.

Namijenjen je za rashode za zaposlene i materijalne rashode. Tijekom tekućeg razdoblja

povećao se broj djelatnika te su rashodi za zaposlene značajno uvećali prihod proračuna.

9. Šifra 311 – Plaće – povećanje se odnosi na povećanje broja zaposlenih u skladu s projektom Požeške bolte.

10. Šifra 312 – Ostali rashodi za zaposlene – povećanje se odnosi na povećanje materijalnih prava prema Kolektivnom ugovoru.

11. Šifra 313 – Doprinosi na plaće – povećanje se odnosi na povećanje broja zaposlenih u skladu s projektom Požeške bolte.

12. Šifra 321 – Naknade troškova zaposlenima – povećanje se odnosi na povećanje broja zaposlenih

u skladu s projektom Požeške bolte.

13. Šifra 3221 – Uredski materijal i ostali materijalni rashodi – povećanje se odnosi na veće

materijalne rashode za nabavu opreme i materijala za preventivnu zaštitu muzejske građe zbog

selidbe u obnovljene zgrade muzeja.

14. Šifra 3222 – Materijal i sirovine – povećanje troškova zbog nabave robe i suvenira zbog povećane

aktivnosti ustanove i većeg broja posjetitelja.

15. Šifra 3223 – Energija – povećanje rashoda zbog veće potrošnje u zgradama muzeja i prostoru Centra za posjetitelje Požeška kuća.

16. Šifra 3224 – Materijal i dijelovi za tekuće i investicijsko održavanje – povećanje rashoda zbog preseljenja u obnovljene zgrade muzeja.

17. Šifra 3232 – Usluge tekućeg i investicijskog održavanja – povećanje rashoda zbog preseljenja u obnovljene zgrade muzeja.

18. Šifra 3233 – Usluge promidžbe i informiranja – povećanje se odnosi na troškove za promoviranje aktivnosti muzeja i stalnog postava te izrada prigodnih promidžbenih materijala za posjetitelje prilikom otvorenja muzeja

19. Šifra 3234 – Komunalne usluge – povećanje rashoda zbog usluge deratizacije i dezinsekcije muzejske građe i opreme prije preseljenja u obnovljene zgrade muzeja.

20. Šifra 3235 – Zakupnine i najamnine – povećanje rashoda zbog najma prostora za čuvanje muzejske građe koja nije premještena u čuvaonice u muzeju.

21. Šifra 3237 – Intelektualne i osobne usluge – povećanje rashoda odnosi se na usluge dizajna i izrade novog loga muzeja povodom otvorenja stalnog postava i obilježavanja 100. obljetnice muzeja.

22. Šifra 3238 – Računalne usluge – povećanje rashoda zbog održavanja mrežnih stranica i programa digitalizacije muzejske građe.

23. Šifra 3239 – Ostale usluge – povećanje rashoda zbog grafičkih i tiskarskih usluga za potrebe muzejskih aktivnosti te objave natječaja za zapošljavanje u Narodnim novinama.

24. Šifra 3295 – Pristojbe i naknade – povećanje se odnosi na javnobilježničke pristojbe zbog promjene odgovorne osobe u muzeju.

25. Šifra 3299 – Ostali nespomenuti rashodi – povećanje u odnosu na prethodno razdoblje zbog povećanja aktivnosti ustanove.

26. Šifra 422 – Postrojenja i oprema – povećanje rashoda zbog nabave opreme za stalni postav muzeja.

27. Šifra 4243 – Muzejski izlošci i predmeti prirodnih rijetkosti – rashodi se odnose na obavljanje restauratorskih i konzervatorskih radova na muzejskim predmetima za stalni postav.

28. Šifra 4262 – Ulaganja u računalne programe – povećanje rashoda zbog usluge izrade računalnih aplikacija za potrebe stalnog postava.

29. Gradski muzej Požega ostvario je ukupan prihod u iznosu 589.231,59 eura, ukupan rashod iznosi 613.762,01 eura te je ostvareni manjak u iznosu 15.530,42 eura (Y004) što sa prenesenim manjkom iz prethodne godine od 2.070,06 eura (9222-9221) čini konačni rezultat u iznosu 17.600,48 eura (Y006) – manjak prihoda i primitaka za pokriće u sljedećem razdoblju (višak prihoda poslovanja u iznosu 511,34 eura iz izvora 3.1., manjak prihoda poslovanja u iznosu 2.012,98 eura iz izvora 1.0., manjak prihoda od nefinancijske imovine u iznosu 15.587,34 eura iz izvora 1.0. te manjak prihoda od nefinancijske imovine u iznosu 511,34 eura iz izvora 3.1.

**BILJEŠKE UZ BILANCU**

1. Šifra 0227 – Uređaji, strojevi i oprema za ostale namjene – nabavljena je oprema za potrebe stalnog postava u vrijednosti 6.526,25 eura.
2. Šifra 0243 – Muzejski izlošci i predmeti prirodnih rijetkosti – obavljeni su restauratorski i konzervatorski radovi na muzejskim predmetima u vrijednosti 13.821,34 eura.
3. Šifra 0262 – Ulaganja u računalne programe – izvršene su usluge izrade računalnih aplikacija za potrebe stalnog postava u vrijednosti 20.950,00 eura.
4. Šifra 129 – Ostala potraživanja – odnosi se na potraživanje od HZZO-a za bolovanje.
5. Šifra 167 – Potraživanja proračunskih korisnika za sredstva uplaćena u nadležni proračun i za prihode od HZZO-a na temelju ugovornih obveza – sredstva ostvarena na temelju vlastitih prihoda uplaćena u proračun Grada.
6. Šifra 19 - Rashodi budućih razdoblja i nedospjela naplata prihoda – odnosi se na plaće za prosinac 2024. godine.
7. Šifra 239 - Ostale tekuće obveze – odnose se na bolovanje na teret HZZO-a.
8. Šifra 24 – Obveze na nabavu nefinancijske imovine – odnosi se na plaćanje računa za usluge izrade računalnih aplikacija.
9. Šifra 991 – Izvanbilančni zapisi – u izvanbilančnoj evidenciji knjižena je zgrada Muzeja dobivena na korištenje od osnivača (498.023,57 eura).
10. Za Gradski muzej Požega izvršena je zakonska korekcija s 31.12.2024. prema uvjetima koji su definirani Pravilnikom o proračunskom računovodstvu.
11. Gradski muzej Požega nema sudskih sporova u tijeku i nema potraživanja za koja je potrebno napraviti ispravak vrijednosti potraživanja.

**BILJEŠKE UZ PR-RAS-funkcijski**

1. Šifra 082 – Službe kulture – ukupni rashodi prema funkcijskoj klasifikaciji iznose 613.762,01 eura.

**BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

1. Šifra 91512 – Promjene u obujmu imovine – tijekom obračunskog razdoblja dolazi do smanjenja obujma imovine za otpisanu dugotrajnu imovinu i sitni inventar u iznosu 2.610,33 eura.

**BILJEŠKE UZ IZVJEŠTAJ O OBVEZAMA**

1. Šifra V006 – Stanje obveza na kraju izvještajnog razdoblja iznose 53.642,27 eura i sve su nedospjele. Sastoje se od međusobnih obveza proračunskog korisnika u iznosu 712,45 eura (V010), nedospjelih obveza u iznosu 37.342,32 eura koje se odnose na trošak plaće za 12. mjesec i neplaćene račune iz 12. mjeseca te obveza za nabavu nefinancijske imovine u iznosu 15.587,50 eura.

Požega, 30. siječnja 2025.

Osoba za kontaktiranje: Tatjana Pajkr Engelmann, dipl.oec.

Kontakt telefon: 034/311-321

Ravnateljica:

Ljiljana Marić, prof. phil. i hist., v.r.